# Ministeri de Ciència, Tecnologia i Espai d'Israel

El Ministeri de Ciència, Tecnologia i Espai d'Israel, es dirigit pel ministre de ciència, tecnologia, i espai. Aquesta és una de les posicions en el gabinet israelià. L'actual ministre és Danny Danon, del Likud. Raleb Majadele, qui va ocupar el càrrec entre els anys 2006 i 2009, va ser el primer ministre musulmà del país. El ministre és responsable de definir la política nacional sobre les qüestions relacionades amb la ciència i la tecnologia a Israel, i la promoció de la recerca científica i tecnològica, d'infraestructura i projectes. A més, sota la seva jurisdicció, actua per desenvolupar el capital humà, augmentar el vigor social i econòmic de la societat israeliana, i mantenir la igualtat d'oportunitats en tots els àmbits de la ciència i la tecnologia. Entre els seus objectius, el ministeri constitueix un nexe d'unió entre la recerca bàsica, la recerca aplicada i el desenvolupament industrial. Un altre objectiu central del ministeri és reforçar, a més d'iniciar, col·laboracions científiques amb altres països i organitzacions internacionals. Entre els anys 1949 i 1999, i novament entre el 2003 i el 2006, la cultura va ser inclosa en la cartera del ministre d'educació. De la mateixa manera, l'esport va formar part de la cartera del ministre d'educació entre els anys 1994 i 1999, i novament entre 2003 i 2006. En començar el govern de Binyamín Netanyahu en març de 2009, les àrees de cultura i esports es van separar del Ministeri de Ciència i Tecnologia, formant el Ministeri de Cultura i Esports d'Israel. En l'abril de 2013, el ministeri va afegir espai al seu nom per promoure la recerca i la tecnologia a l'espai. El càrrec de viceministre de Ciència i Tecnologia només ha estat ocupat una vegada, entre 1990 i 1991.

## Noms del ministeri

El ministeri ha patit diversos canvis de nom:
* 1982-1984: Ministeri de Ciència i Desenvolupament
* 1984-1988: Ministeri de Ciència i Tecnologia
* 1988-1993: Ministeri de Ciència i Desenvolupament
* 1993-1996: Ministeri de Ciència i Art
* 1996-1997: Ministeri de Ciència
* 1997-1999: Ministeri de Ciència i Tecnologia
* 1999-1999: Ministeri de Ciència
* 1999-2002: Ministeri de Ciència, Cultura i Esport
* 2003-2004: Ministeri de Ciència i Tecnologia
* 2006-2009: Ministeri de Ciència, Cultura i Esport
* 2009-2013: Ministeri de Ciència i Tecnologia
* 2013-present: Ministeri de Ciència, Tecnologia i Espai

## Llista de ministres

| No. | Ministre | Partit | Inici | Final |
| 1 | Yuval Ne'eman | Likud | 26 de juliol de 1982 | 13 de setembre de 1984 |
| 2 | Gideon Patt | Likud | 13 de setembre de 1984 | 22 de desembre de 1988 |
| 3 | Ezer Weizman | Alineament | 22 de desembre de 1988 | 15 de març de 1990 |
| 4 | Yuval Ne'eman | Likud | 11 de juny de 1990 | 21 de gener de 1992 |
| 5 | Amnon Rubinstein | Meretz | 13 de juliol de 1992 | 31 de desembre de 1992 |
| 6 | Shimon Sheetrit | Laborista | 13 de juliol de 1992 | 7 de juny de 1993 |
| 7 | Shulamit Aloni | Meretz | 7 de juny de 1993 | 18 de juny de 1996 |
| 8 | Benny Begin | Likud | 18 de juny de 1996 | 16 de gener de 1997 |
| 9 | Benjamin Netanyahu | Likud | 18 de juny de 1996 | 9 de juliol de 1997 |
| 10 | Michael Eitan | Likud | 9 de juliol de 1997 | 13 de juliol de 1998 |
| 11 | Silvan Shalom | Likud | 13 de juliol de 1998 | 6 de juliol de 1999 |
| 12 | Ehud Barak | Laborista | 6 de juliol de 1999 | 5 d'agost de 1999 |
| 13 | Maten Vilnai | Laborista | 5 d'agost de 1999 | 2 de novembre de 2002 |
| 14 | Eliezer Sandberg | Shinui | 28 de febrer de 2003 | 19 de juliol de 2004 |
| 15 | Ilan Shalgi | Shinui | 24 de juliol de 2004 | 29 de novembre de 2004 |
| 16 | Victor Brailovsky | Shinui | 29 de novembre de 2004 | 4 de desembre de 2004 |
| 17 | Maten Vilnai | Laborista | 28 d'agost de 2005 | 23 de novembre de 2005 |
| 18 | Roni Bar-On | Kadima | 18 de gener de 2006 | 4 de maig de 2006 |
| 19 | Ophir Pines-Paz | Laborista | 4 de maig de 2006 | 1 de novembre de 2006 |
| 20 | Yuli Tamir | Laborista | 5 de novembre de 2006 | 21 de març de 2007 |
| 21 | Raleb Majadele | Laborista | 21 de març de 2007 | 31 de març de 2009 |
| 22 | Daniel Hershkowitz | La Casa Jueva | 31 de març de 2009 | 18 de març de 2013 |
| 23 | Yaakov Peri | Yesh Atid | 18 de març de 2013 | 14 de maig de 2015 |
| 24 | Danny Danon | Likud | 14 de maig de 2015 | 27 d'agost de 2015 |
| 25 | Ofir Akunis | Likud | 27 d'agost de 2015 | En el càrrec |

## Llista de viceministres

| No. | Viceministre | Partit | Inici | Final |
| 1 | Geula Cohen | Tehiya | 25 de juny de 1990 | 31 d'octubre de 1991 |
| 2 | Tzipi Hotovely | Likud | 29 de desembre de 2014 | 14 de maig de 2015 |

## Vegeu també

* Ciència i tecnologia a Israel

## Referències

* ↑ Ministerio de Ciencia y Tecnología
* ↑ Siegel-Itzkovich, Judy. «Science, Technology Ministry adds ‘Space’ to name». The Jerusalem Post.